ECF คาดรายได้ปีนี้โต 10% รับออร์เดอร์ตปท. เล็งลงทุนเครื่องจักรขยายการผลิตเพิ่ม
ECF คาดรายได้ปีนี้โต 10% รับออร์เดอร์ตปท. เล็งลงทุนเครื่องจักรขยายการผลิตเพิ่ม
ECF คาดรายได้ปีนี้โต 10% รับออร์เดอร์ตปท. เล็งลงทุนเครื่องจักรขยายการผลิตเพิ่ม
5 มิ.ย. 2563

นายอารักษ์ สุขสวัสดิ์ กรรมการผู้จัดการ บริษัท อีสต์โคสท์เฟอร์นิเทค จำกัด (มหาชน) หรือ ECF เปิดเผยว่า บริษัทคาดรายได้ปี 63 จะเติบโต 10-12% จากปี 62 เนื่องจากปัจจุบันมีคำสั่งซื้อจากตลาดต่างประเทศเข้ามาต่อเนื่อง โดยเฉพาะกลุ่มลูกค้าในประเทศญี่ปุ่น ซึ่งบริษัทไม่ได้รับผลกระทบจากสถานการณ์โควิด-19 แต่อย่างใด โดยยังมีลูกค้าจากสหรัฐ และจีน รวมถึงประเทศอินเดีย เข้ามาเพิ่มเติมด้วย
โดยบริษัทมีแผนจะใช้เงินลงทุนประมาณ 30 ล้านบาท เพื่อลงทุนเครื่องจักร รองรับคำสั่งซื้อจากลูกค้าที่เพิ่มขึ้น รวมถึงยังมีแผนใช้เงินลงทุนอีกราว 200 ล้านบาท เพื่อลงทุนในโครงการโรงไฟฟ้าพลังงานแสงอาทิตย์ในประเทศเมียนมา ขนาดกำลังการผลิต 220 เมกะวัตต์  (MW) ซึ่งเป็นการลงทุนร่วมกับพันธมิตร โดยบริษัทถือหุ้นในสัดส่วน 20%
ทั้งนี้ โครงการโรงไฟฟ้าดังกล่าวได้จ่ายไฟฟ้าเข้าระบบแล้วจำนวน 50 เมกะวัตต์ ซึ่งบริษัทรับรู้ผลกำไรจากเงินลงทุนประมาณ 20 ล้านบาท/ปี ซึ่งหากโครงการดังกล่าวจ่ายไฟเข้าระบบครบ 220 เมกะวัตต์ ก็จะทำให้บริษัทรับรู้ส่วนแบ่งกำไรจากเงินลงทุนมูลค่าราว 100 ล้านบาท/ปี
 
 